**TEHNISKĀ SPECIFIKĀCIJA**

**Ceļa satiksmes drošības nodrošināšana likvidējot dabas veidotos šķēršļus Daugavpils valstspilsētas pašvaldības teritorijā**

1. **Darba mērķis:**

Nodrošināt Daugavpils valstspilsētas pašvaldības teritorijā drošu vidi.

1. **Darba uzdevums:**

Ar Izpildītāja rīcībā esošo darba spēku un tehnisko aprīkojumu, Pasūtītāja norādītajās vietās, veikt:

* ceļa satiksmes drošību traucējošo koku vainagu kopšanu dažādas sarežģītības apstākļos;
* ceļa satiksmes drošību traucējošo augošo krūmu un koku nelikvīdu ar celma caurmēriem līdz 10 cm nozāģēšanu;
* visa izcirstā materiāla transportēšanu uzglabāšanas vietā pēc adreses Daugavas ielā 40, Daugavpilī;
* darba vietas un pieviešanas ceļu sakārtošanu pēc darbu pabeigšanas.

1. **Darba izpildei izvirzītās prasības:**
2. Pretendentam jābūt pieredzei līdzīgu darbu veikšanā pēdējo triju gadu laikā.
3. Darba veikšanā jāievēro visas Latvijas Republikas spēkā esošajos normatīvajos aktos noteiktās darba drošības un vides aizsardzības prasības.
4. Darba vietā nav atļauta vides piesārņošana ar sadzīves atkritumiem, izlietu degvielu, eļļām un citām vielām.
5. Darba veikšanai jānodrošina nepieciešamo drošības līdzekļu ievērošana:

* zāģēšanas vietu pa perimetru jāierobežo ar aizsarg lentām vai barjerām atbilstoši normatīvajiem aktiem;
* ja nepieciešama daļēja vai pilnīga ielu slēgšana, pirms darbu uzsākšanas saņemt attiecīgo atļauju, organizēt transportlīdzekļu un gājēju kustību, un veikt informatīvu zīmju uzstādīšanu.

1. Darbu veikšanas laikā nedrīkst bojāt apkārtējas ēkas, būves, aprīkojumus, labiekārtojuma elementus, zālienus, apstādījumus vai tehniku, inženierkomunikāciju tīklus, ielu un ietvju segumus, arhitektūras mazās formas (soliņus, žogus u.c.). u.c..
2. Darbu veikšanas laikā Izpildītājs nes pilnu materiālo atbildību par trešajām personām nodarītajiem materiālajiem zaudējumiem.
3. Prasības koku zaru zāģēšanas darbiem:

* koku zaru zāģēšanas darbus veic kvalificēts **kokkopis- arborists**;
* koku zaru zāģēšanas laikā nav pieļaujama koka stumbra bojāšana;
* koku zaru nozāģēšanu veikt atbilstoši tehnoloģiskajām prasībām, ievērojot arboristikā vispārpieņemtos koku kopšanas principus;
* veicot vainaga pacelšanu - kokam tiek nozāģēti zari, kas traucē satiksmei, gājējiem, vai citos gadījumos. Koka vainags tiek paaugstināts, izgriežot vai noīsinot apakšējos zarus. Virs autoceļiem tiek nodrošināts zemākā zara augstums – 4,5 metri, virs gājēju ietvēm – 2,5 metri;
* veicot vainaga kopšanas darbus daudzstumbru kokiem, kas aug no vienas sakņu sistēmas – darbu apjomos tiek uzskaitīts kā viena koka kopšana;

1. Darba uzdevumā noteikto darbu izpildes gaitā nepieļaut atstāto koku bojāšanu.
2. Darbu Izpildītājs ir atbildīgs par precīzu darbu tehnoloģijas izvēli, saderīgu darbarīku un mehānismu pielietošanu.
3. Izcirsto krūmu un koku nelikvīdu celmu augstums nedrīkst pārsniegt 10 cm virs zemes virsmas.
4. **Izpildītājs darbu uzsāk pēc Pasūtītāja rakstiskā darba uzdevuma saņemšanas**, kurā tiek norādīti - darba izpildes vieta, apjoms un termiņš, kā arī citi, darba veikšanai nepieciešamie, norādījumi.
5. **Darbu izpildes termiņš divas darba dienas no darba uzdevuma saņemšanas**. Izpildītājs nekavējoties ziņo Pasūtītājam par apstākļiem, kas kavē darba veikšanu, tālākās rīcības norādījumu saņemšanai.
6. Darbu uzdevumu izpildes laikā jāievēro pasūtītāja noteikto darbu izpildes termiņu. Gadījumā, ja darbi netiek izpildīti laikā, Izpildītājs sniedz paskaidrojumus.
7. Izpildītājs nodrošina noliktavas Daugavas ielā 40 vārtu aizvēršanu pēc kokmateriālu piegādāšanas. Ja vārti netiek aizvērti, kā rezultātā noliktavās tiek nogādāti atkritumi (būvgruži, saknes, lapas un tt.), izpildītājam jāsakopj noliktavas un jāizved nelikumiski ievēstos atkritumus par saviem līdzekļiem.
8. **Speciālās prasības:**
9. Atkarībā no laika apstākļiem (piemēram, sausas vasaras gadījumā u.c.) Pasūtītājs patur sev tiesības samazināt darba apjomu. Izpildītājs apņemas necelt pretenzijas par apjoma samazinājumu.
10. Strīdu gadījumā par izpildīto darba apjomu, Izpildītājs par saviem līdzekļiem  pieaicina neatkarīgu sertificēto ekspertu paveikta darba apjoma noteikšanai.
11. Gadījumā, ja Pasūtītājam rodas šaubas par izpildīto darbu atbilstību noslēgtā līguma prasībām, tehniskajai specifikācijai, vai tās kvalitāti, Pasūtītājs ir tiesīgs pieaicināt neatkarīgu ekspertu un negatīva vērtējuma gadījumā izpildītos darbus noraidīt. Izmaksas, kas rodas eksperta vērtējuma rezultātā, ir jāsedz Izpildītājam.
12. Gadījumā, ja Izpildītājs veic darbus bez Pasūtītāja darba uzdevuma saņemšanas, tie netiek apmaksājami.
13. **Darbā izmantojamā tehnika:**

* Izpildītāja tiesiskā turējumā ir ar minimālajām tehniskām prasībām atbilstošas tehnikas vienības, kuras reģistrētas normatīvajos aktos noteiktajā kārtībā.
* Ar Izpildītāja rīcībā esošo tehniku un ierīcēm jānodrošina visu Pasūtītāja noteikto prasību izpilde.

1. **Darbā iesaistītais personāls:**

* Darbā tiek iesaistīts normatīvajos aktos noteiktā kārtībā nodarbināts Izpildītāja personāls, kas atbildīgs par visu darba uzdevumā noteikto prasību savlaicīgu un kvalitatīvu izpildi.

1. **Izpildāmo darbu apjoms un norēķinu kārtība:**

Kopējais darba apjoms tiks noteikts, ņemot vērā vienības izcenojumu. Kopējā līgumcena līguma darbības laikā nedrīkst pārsniegt 8 487 EUR bez PVN. Apmaksa tiks veikta par faktiski izpildītiem darbiem.

1. **Vienības izmaksas tāme:**
2. **Ceļa satiksmes drošības nodrošināšana, dabas veidoto šķēršļu likvidēšana Daugavpils valstspilsētas pašvaldības teritorijā.**

|  |  |  |  |
| --- | --- | --- | --- |
| **Nr. p.k.** | **Darba veids** | **Mērvienība** | **Vienības izmaksas**  **EUR** |
| 1. | Krūmu un koku nelikvīdu ar celma caurmēru līdz 10 cm nozāģēšana | m2 |  |
| 2. | Koka vainaga kopšana | gab. |  |

1. **Tāmes izstrādāšana:**
2. Tāmē jānorāda VIII. daļā noteikto darbu vienības izmaksas
3. PVN tiek piemērots atbilstoši Latvijas Republikas normatīviem aktiem.
4. **Izpildīto darbu pieņemšana:**
5. Darba apjoms tiks noteikts Pasūtītāja rakstiskajā uzdevumā.
6. Reizi mēnesī tiek sastādīts akts par izpildītiem darbiem, kas parakstīts ar drošu elektronisko parakstu un satur laika zīmogu, kurā tiek norādīts faktiski paveikto darbu apjoms.
7. Informācija, kas tiek atspoguļota aktā:

* Darbu izpildes vietas adrese un kadastra apzīmējums;
* Darbu nosaukums;
* Darbu izpildes izmaksas.

1. Abpusēji parakstīts akts par izpildītiem darbiem ir pamats rēķina izrakstīšanai un samaksas veikšanai.
2. Rēķinu jāizraksta atbilstoši Latvijas Republikas normatīviem aktiem - kā strukturētu elektronisku rēķinu (e-rēķins).
3. **Darbu izpildes termiņš:**

Darbu izpildes termiņš no līguma parakstīšanas brīža līdz 2025.gada 30.novembrim.

Daugavpils valstspilsētas pašvaldības iestādes

„Komunālās saimniecības pārvalde”

vides pārvaldības speciāliste Zalucka

*Tehniskās specifikācijas sagatavošanas un aktualizēšanas datums: 07.05.2025.*